Desember | 2015 | Binne die Glashuis
Month: Desember, 2015
Hallo my naam is Timothy Kieswetter en ek is 'n depressie vegter.
(#1 in die reeks "Ek is 'n depressie vegter.")
Ek hou nie regtig van die term depressie lyer nie, want ek gaan nie toe laat dat my brein siekte my lewe van my steel nie. Brein siekte, dit is wat depressie is. Dit is nie 'n ly persoon se verskoning nie, dit is nie net iemand wat met die verkeerde voet uit die bed uit geklim het nie, dit is nie net iemand wat moeilik is of net oor iets moet kom nie. Nee, dit is 'n brein SIEKTE. Daar is so 'n groot stigma aan depressie gekoppel dat ons nie daaroor wil praat nie, en elke keer wanneer ons 'n onderwerp kry wat nie oor gepraat mag word nie, vorm ons 'n taboe en met taboes word onnodige skuld en skaamte op die mens geplaas.
Dit is ook, tussen al die taboes, waar jy my opinie sal vind, aangesien ek so bietjie van 'n taboe myself is.
Ek ly al my hele lewe aan depressiewe gedagtes en swartgallige mood swings, (te veel in touch met my feminine side, dalk?) maar dit was eers die laaste jaar of twee waar ek 'n depressie vegter geword het. Ek kan met trots sê dat ek die gelukkigste voel wat ek nog ooit was. Dit gaan goed met my. YEAH! Die wapens wat ek in die laaste 2jaar opgetel het om depressie te veg is besig om my brein die vermoë te gee om ook spontaan te kan lag sonder dat iemand vir my hoef te sê "cheese".
So as jy 'n depressiewe persoon self is of getroud is aan een, wil ek jou uitnooi om saam met my te journey, deur my eie worsteling en najaag na geluk en vrede. Ek sal gereeld 'n nuwe artikel skryf oor 'n spesifieke aspek van depressie en hoe ek geleer het om dit te verstaan, aanvaar en uiteindelik te bestuur.
Gelukkig kan hierdie brein siekte bestuur word.
(Ek wil dalk net hier noem dat hierdie maar net 'n weerspieëling is van my eie gedagtes rondom depressie en dat ek nie 'n doktor is nie, en dat ek wel besef dat daar verskillende grade van depressie is, maar ek glo darem dat hierdie publieke aanspreek van depressie sal nog 'n bietjie van die taboeheid daarvan afbreek en saam met dit, die onnodige skuld en skaamheid van jou lig.)
Die eerste stap in hierdie geveg is om dit te verbaliseer vir jouself en aan jou maat.
"Hallo, my naam is Timothy Kieswetter, en ek is 'n depressie vegter."
Ek nooi jou nou uit om ook hierdie eerste stap te neem en hierdie artikel te share met jou eie "coming out" aankondiging.